**Ministru kabineta noteikumu projekta “Grozījumi kabineta 2020. gada 17. decembra noteikumos Nr. 805 “Noteikumi par nekustamā īpašuma darījumu starpnieka kvalifikācijas celšanas pasākumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts sagatavots pēc Ekonomikas ministrijas iniciatīvas, lai precizētu normatīvā akta normas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 17. decembra noteikumi Nr. 805 “Noteikumi par nekustamā īpašuma darījumu starpnieka kvalifikācijas celšanas pasākumiem” (turpmāk – MK Noteikumi Nr.805) tika izstrādāti, pamatojoties uz Nekustamā īpašuma darījumu starpnieku darbības likuma (turpmāk – Likums) 13. pantu.2020. gada 1. augustā stājās spēkā Likums, kas paredz regulēt nekustamā īpašuma darījumu starpnieku (turpmāk – starpnieki) profesionālās darbības tiesiskos pamatus un nodrošināt šo personu profesionālās darbības uzraudzību, lai novērstu noziedzīgi iegūtu līdzekļu legalizāciju, terorisma un proliferācijas finansēšanu un sekmētu stabilu, drošu un uzticamu starpniecības pakalpojumu sniegšanu. Saskaņā ar Likuma 13. pantu starpnieks piedalās kvalifikācijas celšanas pasākumos. Starpnieka minimālais kvalifikācijas celšanas pasākumu apjoms un saturs ir noteikts MK Noteikumos Nr.805. Saskaņā ar MK Noteikumu projektu starpnieks ir atbildīgs par savu kvalifikācijas celšanu. Starpnieks viena kalendārā gada laikā nodrošina ne mazāk kā 40 akadēmiskās stundas kvalifikācijas celšanai (turpmāk – kvalifikācijas stundas) apgūšanu pie apmācību piedāvātāja, kas ir akreditēta izglītības iestāde, valsts pārvaldes iestāde, juridiska persona, personu apvienība vai nodibinājums, kura pamatfunkcijās vai darbības veidā ietilpst šādu kvalifikācijas celšanas pasākumu organizēšana un kuriem ir atbilstoša pieredze un kvalifikācija šādu apmācību organizēšanā, kā arī kuri spēj nodrošināt kvalificētus pasniedzējus MK Noteikumos Nr.805 noteikto tēmu apguvei. Starpnieks uzskaita savas kvalifikācijas stundas un nodrošina to apliecinošās informācijas uzglabāšanu.Starpnieks vai starpnieka pilnvarotā persona Likumā noteiktā termiņā sniedz informāciju par kvalifikācijas celšanas pasākumiem.MK Noteikumi Nr.805 paredz, ka apmācību piedāvātājs var būt tikai akreditēta izglītības iestāde, valsts pārvaldes iestāde, juridiska persona, personu apvienība vai nodibinājums, kura pamatfunkcijās ietilpst attiecīgo kvalifikācijas celšanas pasākumu organizēšana. Ekonomikas ministrija ir saņēmusi indikācijas par to, ka MK noteikumu Nr.805 5. punktā noteiktās tēmās spēj kvalitatīvas apmācības nodrošināt arī institūcijas, kuru pamatfunkcijās neietilpst attiecīgo kvalifikācijas celšanas pasākumu organizēšana, tādējādi MK Noteikumu Nr.805 regulējums ierobežo šo institūciju tiesības. Piemēram, juridiskas personas pamatfunkcijā ietilpst aizsargāt savu biedru intereses nekustamo īpašuma tirgū, attīstīt nekustamā īpašuma tirgu, bet pamatfunkcijās neietilpst apmācību sniegšana.MK Noteikumu projekts paredz precizēt MK Noteikumu Nr.805 2. punktu, nosakot, ka apmācību piedāvātājs var būt arī privātpersona, kuras darbības veids ir saistīts ar kvalifikācijas celšanas pasākumu organizēšanu.Ekonomikas ministrija ir saņēmusi starpnieku jautājumus par MK Noteikumu Nr.805 piemērošanu attiecībā par kvalifikācijas celšanas pasākumu informācijas glabāšanu, ievērojot Likuma 12.panta pirmajā daļā noteikto pienākumu sniegt Ekonomikas ministrijai informāciju par apmeklētajiem kvalifikācijas celšanas pasākumiem. Nolūkā nodrošināt vienveidīgu praksi, MK Noteikumu projekts papildina MK Noteikumu Nr.805 3.punktu, nosakot, kāda informācija par kvalifikācijas pasākumu celšanu ir glabājama: - informācija par kvalifikācijas celšanas pasākuma apmeklētāju (starpnieku (fizisko personu) vai nekustamā īpašuma darījumu starpniecības pakalpojumu sniedzēju starpnieka (juridiskās personas) vārdā - fizisku personu);- kvalifikācijas celšanas pasākuma norises datums un vieta;- informācija par apmācību piedāvātāju (nosaukums, reģistrācijas numurs);- kvalifikācijas celšanas pasākuma tēma;- informācija par kvalifikācijas celšanas pasākuma ilgumu (kvalifikācijas stundu skaits);- kvalifikācijas celšanas pasākuma apmeklējumu apliecinošā informācija (apmācību piedāvātāja izdota sertifikāta, apliecības, izziņas kopija vai cits apmeklējumu apliecinošs dokuments).”; Atbilstoši Likuma 12.panta pirmajai daļai minētā informācija ir glabājama līdz iesniegšanas Ekonomikas ministrijai brīdim – katra gada 31.janvārim. Nodrošinot praktisku starpnieku reģistrēšanu, Ekonomikas ministrija ir saņēmusi vairāku esošu vai potenciālu starpnieku (juridiskās personu) jautājumus par MK Noteikumu Nr.805 piemērošanu attiecībā uz starpniekiem – juridiskām personām un proti, vai juridiskās personas valdes loceklim vai darbiniekam ir pienākums apgūt MK Noteikumos Nr.805 noteikto kvalifikācijas celšanas pasākumu apjomu, un līdz ar to, par kuru personu apmeklētajiem kvalifikācijas celšanas pasākumiem starpniekam – juridiskai personai ir jāsniedz informācija Ekonomikas ministrijai atbilstoši Likuma 12. panta pirmajai daļai. Ņemot vērā minēto, MK Noteikumu projekts papildina MK Noteikumu Nr.805 ar 6. punktu, nosakot, ka kvalifikācijas celšanas pasākumos piedalās tādas personas, kuras faktiski sniedz nekustamā īpašuma darījumu starpniecības pakalpojumus juridiskās personas vārdā. Proti, tās var būt gan juridiskās personas amatpersonas, gan darbinieki, kā arī personas, kurām ir sadarbības līgums.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts attiecināms uz privātpersonām (starpniekiem), kas sniedz vai vēlas sniegt nekustamā īpašuma darījumu starpniecības pakalpojumus. Saskaņā ar Likuma anotācijā sniegto informāciju uz 2018. gada 31. decembri Valsts ieņēmumu dienesta uzraudzībā bija 1612 aģenti vai starpnieki darījumos ar nekustamo īpašumu. Laika posmā no 2018. gada 1. janvāra līdz 2018. gada 31. decembrim 73 nodokļu maksātāji reģistrējuši darbības veidu aģenta vai starpnieka pakalpojumi darījumos ar nekustamo īpašumu. Laika posmā no 2020. gada 1.augusta līdz 2021.gada 23.aprīlim nekustamā īpašuma darījumu reģistrā ir reģistrēti 85 starpnieki, no kuriem 21 fiziskās personas, 64 – juridiskās personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu, jo regulējums pēc būtības nemaina pienākumus.Projektā ietvertā tiesiskā regulējuma īstenošana tiks nodrošināta esošo resursu ietvaros un neprasa papildus resursus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |
| --- | --- |
|  | **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā izsludināšanas Valsts sekretāru sanāksmē ievietots Ekonomikas ministrijas tīmekļvietnē. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, noteikumu projekts 2021. gada 30.aprīlī ievietots Ekonomikas ministrijas tīmekļvietnē https://www.em.gov.lv/lv/diskusiju-dokumenti un sabiedrības pārstāvjiem atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1apakšpunktam ir tiesības sniegt rakstveida viedokli. |
| 3. | Sabiedrības līdzdalības rezultāti | Nav. |
| 4. | Cita informācija | Pēc noteikumu pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē [www.likumi.lv](http://www.likumi.lv). Informācija par izmaiņām tiks ietverta Ekonomikas ministrijas tīmekļa vietnē sadaļā “Nekustamā īpašuma darījumu starpnieku reģistrs”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. Netiek radīta ietekme uz institūcijas cilvēkresursiem. |
| 3. | Cita informācija | Nav. |

**Ekonomikas ministrs J. Vitenbergs**

Vīza:

**Valsts sekretārs E. Valantis**